钦定古今图书集成/明伦汇编/闺媛典/第020卷 > 《春从天上来》吴易
## 钦定古今图书集成/明伦汇编/闺媛典/第020卷 > 《春从天上来》吴易

有个惺惺。记云亸春鬟，波翦秋睛。哀弹丽曲，嘹唳流
莺。笔走锦字蛇惊。忆挑灯丙夜，翻青史、评判豪英。两
心期。待功成拂袖，梅墅莼汀。蓦然江湖风景，怅柳
拂章台，憔悴青青。是耶非耶。楼空人去，梦语呜咽悲
凝。纵成灰心事，多情债、浩劫魂萦。恁飘零、韦郎两世，
杜牧三生。